Greek Legal Document

Category: 301

Content:
132. ΑΠΟΦΑΣΗ ΥΠΟΥΡΓΩΝ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. 99251/1267 της 14/15 Νοεμ. 1990 (ΦΕΚ Β΄ 714) Διαδικασία έκδοσης, επέκτασης, ανανέωσης και αντικατάστασης αδειών οδήγησης από τη Δ/νση Συγκοινωνιών Νομαρχίας Αθηνών μόνο. Έχοντας υπόψη: 1.Τις διατάξεις: α)των περίπτ. α΄ και δ΄ της παρ. 1 του άρθρ. 8 του Νόμ. 1485/1984 «Τροποποίηση της παρ. 1 τόυ άρθρ. 18 του Ν.Δ. 674/1970 «Περί Ιδρύσεως Οργανισμού Σιδηροδρόμων Ελλάδος «και άλλες διατάξεις» (Α΄ 159) και β)των παρ. 6 των άρθρ. 7 και 9 του Π.Δ. 255/1984 «Προσαρμογή της νομοθεσίας προς τις διατάξεις των οδηγιών 80/1263/ΕΟΚ, της 4ης Δεκ. 1980, του Συμβουλίου των Ευρωπαϊκών Κοινοτήτων «περί καθιερώσεως κοινοτικής αδείας οδηγήσεως» και 76/914/ΕΟΚ, της 16ης Δεκ. 1976, του ιδίου Συμβουλίου «περί της στοιχειώδους καταρτίσεως ορισμένων οδηγών οχημάτων οδικών μεταφορών» Σελ. 220,805(β) Τεύχος 1263-Σελ. 104 (Α΄ 100), όπως τροποποιήθηκαν με τις διατάξεις των Π.Δ. 46/1985 (Α΄ 16), 90/1987 (Α΄ 49) και 58/1989 (Α΄ 28). 2.Την αριθ.98392/1241/1990 κανονιστική απόφασή μας για τις εξετάσεις των υποψηφίων οδηγών και εκγυμναστών. 3.Τις προτάσεις της Επιτροπής που συστήθηκε για τη μελέτη των προβλημάτων, που προκύπτουν από την καταστροφή του αρχείου του Τμήματος Έκδοσης αδειών οδήγησης της Δ/νσης Συγκοινωνιών της Νομαρχίας Αθηνών, από την πυρκαγιά που έγινε το βράδυ της 16ης προς 17η μηνός Αυγούστου 1990. 4.Το αριθ. 91840/1040/30.8.1990 σχετικό έγγραφό μας και αποβλέποντες στην ταχεία και ασφαλή ρύθμιση του προβλήματος τούτου, αποφασίζουμε: 1.Κατ’ εξαίρεση των οριζομένων στην αριθ. 98392/1241/1990 κανονιστική απόφασή μας, (βλ. αυτήν στα σχόλια των ΣΤ-21680/76, 9800/82 και 70579/140/85, απόφ. Υπ. Μεταφ. και Επικ ανωτ. αριθ. 82,116 και 122 αντίστοιχα), επιτρέπεται, για τις περιπτώσεις που έχει καταστραφεί από την πυρκαγιά, κατά το βράδυ της 16ης προς 17η Αυγ. 1990, ο οικείος φάκελος για έκδοση άδειας οδήγησης, η εφαρμογη από τη Δ/νση Συγκοινωνιών της Νομαρχίας Αθηνών και μόνο των παρακάτω διαδικασιών: α)Περίπτωση, όπου ο ενδιαφερόμενος κατέθεσε δικαιολογητικά για έκδοση νέας άδειας οδήγησης, προ της 17.8.90, χωρίς, εν τω μεταξύ να δώσει θεωρητική και πρακτική εξέταση. Γίνεται έλεγχος του πρωτοκόλλου για να διαπιστωθεί αν πράγματι υπεβλήθησαν τα σχετικά δικαιολογητικά. Στη συνέχεια προγραμματίζεται η θεωρητική και πρακτική του εξέταση. 1.Ε.β.131-132 ΄Αδειες οδηγών αυτοκινήτων  Όταν πραγματοποιηθούν, με επιτυχία, οι δύο αυτές εξετάσεις και πριν πάρει την άδεια οδήγησης, πρέπει να προσκομίσει φωτοαντίγραφα των ιατρικών πιστοποιητικών, θεωρημένα από το γιατρό, για το γνήσιο του περιεχομένου τους και διπλότυπα δημοσίου ταμείου περί καταβολής παραβόλων και παγίων τελών χαρτοσήμου, των οποίων δεν είχε υποχρέωση καταβολής κατά το στάδιο της κατάθεσης των δικαιολογητικών. Αυτονόητο είναι, ότι αν είχε προκαταβάλλει τα ποσά αυτά, θα γίνεται δεκτό αντίγραφο του διπλοτύπου του δημοσίου ταμείου. Σε περίπτωση που δηλωθεί απώλεια του ΔΕΕ (Δελτίου Εκπαίδευσης Εξέτασης ή Κάρτας), θα εκδίδεται νέο και θα ακολουθείται η αυτή διαδικασία, όπως παραπάνω. β)Περίπτωση, όπου ο ενδιαφερόμενος κατέθεσε δικαιολογητικά για έκδοση νέας άδειας οδήγησης προ της 17.8.90, προσκομίζει δε ΔΕΕ, στο οποίο φαίνεται να έχει επιτύχει στη θεωρητική εξέταση και δεν έχει δώσει πρακτική εξέταση ή έδωσε πρακτική εξέταση προ της 17.8.90 και απέτυχε ή έδωσε πρακτική εξέταση μετά την 16.8.90: Γίνεται έλεγχος του πρωτοκόλλου για να διαπιστωθεί αν πράγματι υπεβλήθησαν τα σχετικά δικαιολογητικά. Επίσης γίνεται έλεγχος των καταστάσεων (πρωτοτύπων ή φωτοαντιγράφων), για να διαπιστωθεί, αν ο ενδιαφερόμενος πέρασε στη θεωρητική εξέταση. Εφόσον υπάρχει στις καταστάσεις επιτυχόντων, προγραμματίζεται για πρακτική εξέταση (αν δεν έχει γίνει). Μετά την επιτυχή πρακτική εξέταση, και πριν χορηγηθεί η άδεια οδήγησης, ο ενδιαφερόμενος πρέπει να προσκομίσει φωτοαντίγραφα των ιατρικών πιστοποιητικών, θεωρημένα από το γιατρό, για το γνήσιο του περιεχομένου τους και διπλότυπα δημοσίου ταμείου περί καταβολής παραβόλων και παγίων τελών χαρτοσήμου, των οποίων δεν είχε υποχρέωση καταβολής κατά το στάδιο της κατάθεσης των δικαιολογητικών. Αυτονόητο είναι, ότι αν είχε προκαταβάλει τα ποσά αυτά, θα γίνεται δεκτό αντίγραφο του διπλοτύπου του δημοσίου ταμείου. γ)Περίπτωση, όπου ο ενδιαφερόμενος ζητά αντικατάσταση παλαιού τύπου άδειας με κοινοτικού τύπου ή επέκταση ή ανανέωση: Σε όλες αυτές τις περιπτώσεις ελέγχεται η γνησιότητα ύπαρξης άδειας, καθώς και η γνησιότητα της τελευταίας καταγραφής, δηλαδή επέκτασης ή ανανέωσης ή αντικατάστασης λόγω απωλείας. Η γνησιότητα ύπαρξη άδειας ελέγχεται από το μαγνητικό αρχείο της Δ/νσης Πληροφορικής ή το πρωτόκολλο της υπηρεσίας σας ή τα μητρώα αδειών και αφού προηγουμένως ο ενδιαφερόμενος δώσει σαφή στοιχεία για τον ευχερή έλεγχο. Σε καμιά περίπτωση τα πρωτόκολλα και τα μητρώα δεν θα αφήνονται στα χέρια των ενδιαφερομένων για να ψάξουν. Σε περίπτωση που από τις τρεις παραπάνω πηγές δεν προκύπτει, ότι είχε υποβληθεί έστω αίτηση για έκδοση άδειας οδήγησης, δεν θα γίνεται οποιαδήποτε ενέργεια επί της προσκομισθείσης άδειας. Ο ίδιος έλεγχος θα γίνεται και για τη γνησιότητα της τελευταίας καταγραφής. Θα θεωρείται γνήσια η καταγραφή εκείνη για την οποία υπάρχει καταχωρημένη έστω και σχετική αίτηση στο πρωτόκολλο. Αυτονόητο είναι, ότι σε κάθε περίπτωση που η υπηρεσία έχει σοβαρές ενδείξεις, ότι η άδεια δεν είναι γνήσια θα προβαίνει στην αφαίρεση της και στην άμεση προσκόμισή της στον Προϊστάμενο της Διεύθυνσης Οδικής Κυκλοφορίας. δ)Περίπτωση εκκρεμών υποθέσεων αντικατάστασης παλαιού τύπου αδειών οδήγησης με κοινοτικού τύπου ή επέκτασης ή ανανέωσης, όπου έχει καεί ο φάκελος με την αίτηση και τα δικαιολογητικά: Θα ενεργείται, όπως στην περίπτ. γ΄ . ε)Περίπτωση έκδοσης αντιγράφου λόγω απωλείας του πρωτοτύπου: Θα εκδίδεται αντίγραφο, μόνο στην περίπτωση που υπάρχουν επίσημα έγγραφα στοιχεία έκδοσης της συγκεκριμένης άδειας και μέχρι του βαθμού (κατηγορία ή ανανέωση), που καλύπτεται από τα επίσημα έγγραφα στοιχεία. Σαν επίσημα έγγραφα στοιχεία θεωρούνται τα πρωτόκολλα της υπηρεσίας, τα μητρώα αδειών, το μαγνητικό αρχείο της Δ/νσης Πληροφορικής, καθώς και κάθε επίσημο έγγραφο κρατικής αρχής. Σε καμιά περίπτωση τα πρωτόκολλα και τα μητρώα αδειών δεν θα αφήνονται σε χέρια των ενδιαφερομένων για να ψάξουν. Αυτό θα γίνεται αποκλειστικά από υπαλλήλους της υπηρεσίας και μόνο όταν ο ενδιαφερόμενος έχει δώσει συγκεκριμένα στοιχεία της αδείας του, ώστε να είναι ευχερής η ανανέωσή της. στ)Σε κάθε περίπτωση που κάηκαν πρόσφατα δικαιολογητικά για οποιαδήποτε πράξη του αφορά άδεια οδήγησης, κατά την παραλαβή της άδειας θα καταβάλλονται τα παράβολα και τα πάγια τέλη χαρτοσήμου, τα οποία δεν είχε υποχρέωση, ο ενδιαφερόμενος, καταβολής τους, στο στάδιο της κατάθεσης της αίτησης. Αυτονόητο είναι, ότι θα γίνονται δεκτά αντίγραφα διπλοτύπων δημοσίου ταμείου, που αποδεικνύουν την κατάθεση των ποσών αυτών, για τη συγκεκριμένη άδεια, στο στάδιο της κατάθεσης της αίτησης. ζ)Σε κάθε περίπτωση διαπίστωσης, εκ των υστέρων, ότι προσκομίσθηκαν ψευδή ή πλαστά στοιχεία από τον ενδιαφερόμενο ή έκδοσης μη νόμιμης άδειας, αυτή αφαιρείται οποτεδήποτε. η)Η Υπηρεσία δεν δεσμεύεται, να ζητήσει εκ των υστέρων την καταβολή παραβόλων ή παγίων τελών χαρτοσήμου, εφόσον εκ των υστέρων διαπιστωθεί, ότι δεν κατεβλήθησαν. (Αντί για τις σελ. 220,851(γ)-220,854(α) Σελ. 220,851(δ) Τεύχος -Σελ.  Αδειες οδηγών αυτοκινήτων 21.Ε.β.132 Επίσης δεν δεσμεύεται, να ζητήσει τη θεωρητική ή πρακτική       ή       ιατρική      εξέταση, εφόσον διαπιστωθούν, εκ των υστέρων, ότι κάποια από τις εξετάσεις αυτές δεν πραγματοποιήθηκε ή πραγματοποιήθηκε ανεπιτυχώς. θ)Σε κάθε άλλη περίπτωση, που δεν μνημονεύεται ρητά παραπάνω, θα γίνεται ανάλογη ενέργεια. 2.Σε κάθε περίπτωση, που εφαρμόζεται η διαδικασία της προηγούμενης παρ. 1 της παρούσας, ο ενδιαφερόμενος θα υποβάλει υπεύθυνη δήλωση του άρθρ. 8 του Νόμ. 1599/1986, περί της συνδρομής στο πρόσωπό του, των μη αποδεικνυομένων σήμερα συγκεκριμένων προϋποθέσεων και ύπαρξης των σχετικών αποδεικτικών και δικαιολογητικών εντός του φακέλου του κατά την εκδήλωση της πυρκαγιάς. 3.Οι διατάξεις της παρ. 1 της παρούσας ισχύουν από 30 Αυγ. 1990.